TDK

TDK Corporation — японская кампанія, якая займаецца вытворчасцю электронных кампанентаў і носьбітаў інфармацыі. Назва паходзіць з зыходнай японскай назвы кампаніі Tokyo Denki Kagaku (па-ангельску: Tokyo Electronics and Chemicals). TDK была заснавана ў Японіі 7 сьнежня 1935 года для вытворчасьці ферытаў. У 1952 запускаецца вытворчасьць магнітных стужак, а пазьней, у 1966 годзе, вытворчасьць кампакт-касет, дзякуючы якім кампанія і атрымала шырокую вядомасьць. На дадзены момант TDK выпускае шырокі спектр магнітных і аптычных носьбітаў інфармацыі. Нядаўна запушчана вытворчасьць USB флэш-назапашвальнікаў. У 2004 годзе TDK стала першым вытворцам носьбітаў інфармацыі, які далучыўся да распрацоўкі Blu-ray дыскаў. У 2006 году TDK спыніла вытворчасьць CD і DVD, перакінуўшы ўсе сілы на выпуск Blu-ray дыскаў. TDK да гэтага часу выпускае CD-RW. Таксама кампанія выпускае навушнікі для праслухоўвання музыкі і гарнітуры для мабільных прылад. У канцы 2007 года кампанія Imation набыла ў TDK права на выкарыстанне назвы TDK Life On Record пры вытворчасьці магнітных стужак, аптычных і дыскавых назапашвальнікаў, флэш прадуктаў і аксесуараў. TDK можа адмяніць гэтае права праз 25 гадоў. Глядзіце таксама Магнітная стужка Кампакт-касета Крыніцы Спасылкі Сайт кампаніі Афіцыйны сайт карпарацыі TDK. Афіцыйны глабальны сайт. Музей гісторыі TDK. Старонка галерэі пустых стужак, прысвечаная TDK.